Stórleikur umferðarinnar var Íslendingaslagurinn — viðureign Everton og Burnley á Goodison Park . Þetta var jafnframt fyrsti leikur Everton undir stjórn Carlo Ancelotti og ekki laust við að það sé strax batamerki á leik liðsins frá undanförnum leikjum . Sem sagt , tvær breytingar frá jafnteflisleiknum við Arsenal — Bernard kom inn fyrir Iwobi ( sem meiddist í síðasta leik ) og Sidibé kom inn á hægri kanti — þó að náttúrulegur kantari væri á bekknum ( Walcott ) . Athyglisvert . Jóhann Berg á bekknum hjá Burnley . Vörn Everton átti pínu shaky byrjun á leiknum en þegar liðin höfðu settlað var Everton kyrfilega við stjórnvölinn . Everton með boltann 76% boltans í fyrri hálfleik og sífellt að leita að færum . Mjög lítið að frétta hinum megin . Færi Everton komu aðallega eftir háar fyrirgjafir og föst leikatriði , en Everton fékk 7 hornspyrnur í fyrri hálfleik á móti einni frá Burnley . Burnley menn afar skipulagðir , með „ two banks of four “ án bolta en Everton átti marga góða spretti sem opnuðu upp vörn þeirra og sköpuðu usla . Everton fékk upplagt tækifæri til að komast yfir á 6. mínútu eftir aukaspyrnu frá Gylfa . Boltinn endaði upp við mark hjá Holgate sem var einn á móti markverði , frír alveg upp við mark en hann kláraði þetta færi að hætti miðvarðar en ekki framherja , því miður . Eftir um hálftíma leik átti Sidibé skot innan teigs hægra megin yfir á fjærstöng sem markvarður slengdi fæti í og varði — en boltinn í bakhlutann á varnarmanni , beint fyrir framan markið , og boltinn þaðan næstum í markið . Burnley fengu gott færi á 35. mínútu eftir aukaspyrnu en skölluðu yfir . Skallamaður þeirra líklega rangstæður hvort eð er . Calvert-Lewin svaraði með skallafæri hinum megin á 41. mínútu , eftir fyrirgjöf frá Digne , en skallaði yfir . 0 - 0 í hálfleik þar sem Everton átti 12 tilraunir að marki ( þar af tvær á mark ) , Burnley tvær tilraunir ( þar af enga á mark ) . Seinni hálfleikur rólegri og lítið um færi framan af en þetta byrjaði að opnast örlítið eftir um klukkutíma leik . Delph átti t.d. háa fyrirgjöf á Calvert-Lewin á 60. mínútu en skallinn beint á Pope í markinu . Jóhann Berg kom inn á fyrir Burnley á 67. mínútu — gott fyrir landsliðið að fá hann í gang aftur eftir meiðsli . Coleman reyndi skot af löngu færi á 70. mínútu en rétt yfir markið . Mina reyndi skalla á mark eftir aukaspyrnu frá Gylfa , en Pope varði í markinu . Moise Kean kom svo inn á fyrir Bernard á 77. mínútu . En leikmenn Burnley vörðust af miklum krafti og alltaf þegar Everton kom boltanum inn í teig náðu þeir að verjast af harðfylgi . En það kom þó að því að stífla Burnley brast og það gerðist loks á 80. mínútu . Sidibé náði þá hárri fyrirgjöf frá hægri og Calvert-Lewin skallaði yfir á fjærstöng vinstra megin og þaðan rétt inn fyrir línu hægra megin í markinu . 1 - 0 fyrir Everton ! Stuttu síðar kom Sidibé Richarlison í dauðafæri með stungusendingu en síðasti maður Burnley , Pope í markinu , var mjög hugrakkur og kom út á móti og varði . Kastaði sér fyrir skot Richarlison og fékk hnéð á honum í andlitið á sér . Ekkert alvarlegt þó ( og ekki sóknarbrot ) . Davies kom inn á fyrir Richarlison á 86. mínútu og Walcott fyrir Sidibé örskömmu síðar . Sidibé átt mjög flottan leik á kantinum fyrir framan Coleman en fleiri urðu færin ekki . Verðskuldaður sigur Everton — áttu 21 tilraun að marki , þar af 5 á markið . Burnley ekki með neina tilraun á mark ( í 6 tilraunum ) og aðeins með boltann 32% leiks ( á móti 68% hjá Everton ) . Carlo Ancelotti nældi þar með í þrjú stig í sínum fyrsta leik við stjórnvölinn hjá Everton . Meira svona . Miklir yfirburðir hjá liðinu okkar í dag . Hver einasti útileikmaður í okkar liði átti skot á markið í þessum leik . Það hefur ekki gerst síðastliðin þrjú ár . Gaman að sjá hversu frískir okkar menn voru í dag , Sidibe var flottur og eins var Yerry Mina góður líka . Glæsilega gert hjá Dominic þegar hann skallaði boltann inn eftir fyrirgjöf frá Sidibe en hann hafði fengið boltann frá Gylfa okkar sem vann boltann eða tók hann frá Burnley manni . Mikilvægt að ná í þrjú stig í dag þar sem að Southampton og Aston villa unnu líka í dag og fleiri lið sem eru nálægt botninum náðu í stig . Áhugavert hvað ný uppstilling skilaði miklu í þessum leik . Burnley átti ekki skot á mark ef ég man rétt . Sidibé flottur svona framar og Digne einnig . Gylfi var ansi duglegur og pínu í svona brjóta upp leikinn hlutverki og hann stal bolta og gaf á Sidebe sem gaf sendinguna á Lewin sem skoraði . Enginn með dapra frammistöðu sem veitir á gott og Mina flottir í miðri vörninni . Áhugavert að sjá hvað Everton gerir úti gegn Newcastle en Everton hafa verið daprir í útileikjum . Þetta er þó ekki síður mikilvægur leikur þar sem sigur kemur okkur fyrir ofan Newcastle og verðum við um miðja deild með sigri . Finnst einnig áhugavert að Everton er bara 7 stigum frá 5 sæti svo það er ágætis möguleiki að hækka á töflunni í næsti umferðum . Einnig áhugavert hvað Ancelotti gerir gegn Liverpool á Anfiekd í bikarnum en eins og menn vita er kappinn með svaka record gegn þeim , er samt ekki að missa mig út bjartsýni eins og Liverpool er að spila þessa dagana . Ég er samt enn í skýjunum yfir ráðningu Ancelotti og veit að Everton fær 1 - 2 stór nöfn í janúar .